*76. számú előterjesztés*

*Döntés Bátaszék Város Önkormányzatának költségvetésében történő forrás átcsoportosításról*

|  |
| --- |
| **Előterjesztő:** Dr. Bozsolik Róbert polgármester**Készítette:** Mórocz Zoltán pénzügyi irodavezetőBozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet  jegyző |

***Tisztelt Képviselő-testület!***

A Kormány által a 40/2020. (III. 11.) Korm. rendelettel kihirdetett veszélyhelyzetre tekintettel fontosnak ítéltük az önkormányzat költségvetésének áttekintését, mert a veszélyhelyzet várhatóan elhúzódik, mely hatással lehet a bevételi oldalon elsősorban az iparűzési bevételeink alakulására, de várhatók az állami támogatások tekintetében is változások. Erre figyelemmel újra megvizsgáltuk a költségvetés kiadási oldalát, és ezen belül is a városüzemeltetési, beruházási és felújítási kiadásokat abban a tekintetben, hogy mely tervezett feladat megvalósítását célszerű ebben az esztendőben elhagyni és a hozzárendelt költséget tartalékba helyezni az óvatos előre gondolkodás érdekében.

Az előterjesztés melléklete tartalmazza városüzemeltetés kiadások (dologi), beruházási (felhalmozási) kiadások előirányzata beruházásonként, felújítási kiadások előirányzata felújításonként, fejlesztési céltartalék részletes kifejtését, azok részösszegét és a megvalósulási helyszínt is. A táblázatban pirossal jelöltük azon költségvetésben szereplő feladatokat, amelyeket a veszélyhelyzetre tekintettel, a költségvetési egyensúly fenntarthatósága érdekében 2020. évben nem javaslunk megvalósítani. Ezekhez rendelt költségek összege összesen 28 100 e Ft. Javasolom ezen forrás átcsoportosítását az egyensúlyi céltartalékba. Az egyensúlyi céltartalék szolgálhat a jelenleg fennálló vészhelyzet által okozott változások következményeinek kezelésére.

***H a t á r o z a t i j a v a s l a t :***

**Bátaszék Város Önkormányzatának költségvetésében történő forrás átcsoportosításról**

Bátaszék Város Önkormányzata Képviselő-testületének - a Kormány által a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere a vészhelyzetre figyelemmel a védekezés kiadásaira, valamint a költségvetés egyensúlyi helyzetének megerősítésére az előterjesztés mellékletét képző táblázatban kijelölt beruházási, felújítási és dologi jellegű feladatok 2020.évi megvalósítását törli, egyben az alábbi költségvetési előirányzatok közötti átcsoportosítást rendeli el:

1.) a céltartalékból 3 600 e Ft,

2.) a felújításokra tervezett előirányzatból 20 000 e Ft,

3.) a dologi kiadási előirányzatból 3 000 e Ft,

4.) a beruházásokra tervezett előirányzatból 1 500 e Ft,

azaz mindösszesen 28 100 e Ft átcsoportosítását az egyensúlyi céltartalék előirányzatára.

*Határidő:* azonnal

*Felelős:* Dr. Bozsolik Róbert polgármester

*Határozatról értesül:*

 Bátaszéki KÖH pénzügyi iroda

Bátaszéki KÖH városüz.-i iroda